Πρωτάθλημα Ε.Π.Σ. Πειραιώς 1932-33

Στο 9ο πρωτάθλημα της Ε.Π.Σ. Πειραιώς 1932-33 δεν μετείχαν οι δυο καλύτεροι πειραϊκοί σύλλογοι: Ολυμπιακός και Εθνικός Πειραιώς, που έλαβαν μέρος στο Νότιο όμιλο της Εθνικής κατηγορίας. Έτσι πρωταθλητής αναδείχθηκε ο Αργοναύτης Πειραιά, για πρώτη φορά στην ιστορία του. Ο αριθμός των ομάδων-μελών της Ένωσης στο τέλος της σεζόν μειώθηκε σε 14, μετά τη διάλυση του Πειραϊκού Ομίλου, τα οποία θεωρούνται έκτοτε "ιδρυτικά μέλη", σύμφωνα με το καταστατικό του Απριλίου 1931.

 Μετείχαν τρεις ομάδες, που ελαβαν μέρος και στο Κύπελλο Ελλάδος 1932-33. Πρωταθλητής αναδείχθηκε ο Αργοναύτης, ο οποίος στη συνέχεια έδωσε αγώνες πρόκρισης με τον πρωταθλητή της Ε.Π.Σ. Αθηνών Π.Ο. Γουδί, για το δικαίωμα να διεκδικήσει την άνοδο στην Εθνική κατηγορία 1933-34 σε αγώνες διαβάθμισης με τον τελευταίο του νοτίου ομίλου της Εθνικής κατηγορίας 1932-33, αλλά αποκλείστηκε. Όπως αποδείχτηκε, οι αγώνες αυτοί δεν είχαν νόημα, αφού την επόμενη σεζόν οι ομάδες της εθνικής κατηγορίας επέστρεψαν στα τοπικά πρωταθλήματα. Πρωταθλητής Αργοναύτης Πειραιά Σύνθεση: Νικολαΐδης (τερμ.), Χατζηγεωργίου, Φραγκόπουλος, Γιάνναρος, Ξαγοράρης, Παπαδιάς, Χατζηαντωνίου, Κουνέλης, Κόης, Κουσουρής, Κορμός. Σύμφωνα με τον κανονισμό της εποχής, όποια ομάδα τερμάτιζε στην τελευταία θέση στο νότιο όμιλο του εθνικού πρωταθλήματος (εκείνη τη σεζόν ήταν ο Παναθηναϊκός) έπρεπε να δώσει διπλό αγώνα διαβάθμισης με τη νικήτρια μεταξύ των πρωταθλητριών ΕΠΣ Αθήνας και Ε.Π.Σ. Πειραιώς ώστε να κριθεί ποια θα πάρει μέρος στο επόμενο Εθνικό Πρωτάθλημα 1933-34. Έτσι ο Αργοναύτης έδωσε αγώνες πρόκρισης με τον πρωταθλητή Αθηνών Π.Ο. Γουδί, στους οποίους δεν κατάφερε να επικρατήσει. Παρομοίως, η Άμυνα ως τελευταία ομάδα της Α΄ έδωσε αγώνα διαβάθμισης με την πρωταθλήτρια της Β΄ Νεάπολη, την οποία νίκησε με ευκολία. Οι σχετικοί αγώνες ήταν: Για μια θέση στο πανελλήνιο πρωτάθλημα: Π.Ο. Γουδί - Αργοναύτης Πειραιά: 4-2, 3-0. Για μια θέση στην Α΄ κατηγορία: Άμυνα - Νεάπολις: 1-1, 5-1 Στη Β΄ κατηγορία μετείχαν 4 σύλλογοι. Πρωταθλήτρια αναδείχθηκε η Νεάπολις, η οποία έδωσε αγώνα διαβάθμισης για την άνοδο στην Α΄ χωρίς επιτυχία. Για να μην υποβιβαστούν έδωσαν αγώνα η Φαληρική με την ΑΕΚ Πειραιώς, ο οποίος έγινε τον επόμενο Νοέμβριο του 1933, μέχρι να εκδικαστούν διάφορες ενστάσεις. Νικήτρια αναδείχθηκε η Φαληρική. Η AEK ηττήθηκε στον αγώνα διαβάθμισης που έδωσε με τον πρωταθλητή της Γ΄ Άρη Κοκκινιάς και υποβιβάστηκε. *Στον μεταξύ τους αγώνα επικράτησε η Φαληρική αλλά ο αγώνας ακυρώθηκε και ξαναέγινε το Νοέμβριο, αφού εκδικάστηκαν διάφορες ενστάσεις, στις οποίες παρενέβη και η ΕΠΟ μπερδεύοντας ακόμα περισσότερο την κατάσταση. Τελικά νικήτρια ήταν η Φαληρική με 3-0. Στον τελικό της Γ΄ κατηγορίας αγωνίστηκαν ο Άρης Κοκκινιάς με το Μοσχάτο που ισοβάθμησαν. Νικητής αναδείχθηκε ο Άρης Κοκκινιάς, ο οποίος στη συνέχεια επικράτησε στον αγώνα διαβάθμισης με την ΑΕΚ Πειραιώς, τελευταία της Β΄ και ανέβηκε κατηγορία. *Ο Πειραϊκός διαλύθηκε, για να ξαναδημιουργηθεί το 1946 ως Πειραϊκός Καμινίων. Αγώνας κατάταξης: Άρης Κοκκινιάς - Μοσχάτο: 4-3 (1-3 ημίχρονο). Ηλεκτρονικό αρχείο εφ. "Αθλητική Ηχώ". Ανδρέας Μπόμης, "Γκολ 2000 Ένας αιώνας ποδόσφαιρο", Εκδόσεις Πελεκάνος, Αθήνα 1999, σ. 229-232. Γεώργιου Πασαμήτρου, "Η ιστορία του πειραϊκού ποδοσφαίρου", εφ. "Αθλητική Ηχώ" 22-24 Μαρτίου 1951. Στατιστική ποδοσφαίρου. Ηλ. Λέκκα, "Η Εποποιία του ελληνικού ποδοσφαίρου", "Αθλητική Ηχώ", 8/9/1974 κ.επ.